stanford-oval/wikipedia huggingface dataset:
ขั้นตอนวิธีฮังกาเรียน
แหล่งข้อมูลอื่น > ตัวอย่าง ซอร์สโค้ด เพิ่มเติม

Java implementation
Python implementation (ดูเพิ่มเติม ที่นี่ เก็บถาวร 2011-09-30 ที่ เวย์แบ็กแมชชีน)
Ruby implementation with unit tests
C# implementation
Online interactive implementation
Serial and parallel implementations.
Implementation in Matlab and C เก็บถาวร 2008-05-03 ที่ เวย์แบ็กแมชชีน
Perl implementation
Lisp implementation เก็บถาวร 2007-03-25 ที่ เวย์แบ็กแมชชีน
C++ implementation
Another C++ implementation with unit tests เก็บถาวร 2016-04-07 ที่ เวย์แบ็กแมชชีน
Another Java implementation with JUnit tests (Apache 2.0)[ลิงก์เสีย]
Matlab implementation เก็บถาวร 2012-08-14 ที่ เวย์แบ็กแมชชีน
แบบแผนแฟกทอรีเมธอด

แบบแผนแฟกทอรีเมธอด (Factory method pattern) เป็นแบบแผนการออกแบบซอฟต์แวร์ที่นิยามเมธอดสำหรับสร้างอ็อบเจกต์ของคลาสชนิดหนึ่ง ๆ แต่ไม่ได้เจาะจงชนิดที่แน่นอน ซับคลาสเป็นผู้กำหนดเจาะจงว่าจะสร้างอ็อบเจกต์ของคลาสใด แฟกทอรีเมธอดในความหมายโดยทั่วไปคือเมธอดที่ทำหน้าที่สร้างอ็อบเจกต์นั่นเองแบบแผนแฟกทอรีเมธอดจะถูกใช้ร่วมกับแบบแผนเทมเพลตเมธอด (Template method pattern) โดยถูกเรียกใช้งานจากในเทมเพลตเมธอด
การนำไปใช้งาน

องค์ประกอบของแบบแผนแฟกทอรีเมธอดมีดังนี้
ผลิตภัณฑ์ (Product) นิยามอินเตอร์เฟสของของอ็อบเจกต์ที่แฟกทอรีเมธอดจะเป็นผู้สร้าง
ผลิตภัณฑ์รูปธรรม (Concrete product) ตัวคลาสที่แท้จริงที่จะถูกสร้างโดยแฟกทอรีเมธอด
คลาสนามธรรม (Abstract class) เป็นผู้กำหนดแฟกทอรีเมธอด โดยสร้างเป็นเมธอดนามธรรม (Abstract method)
คลาสรูปธรรม (Concrete class) ซับคลาสของคลาสนามธรรม กำหนดรายละเอียดของแฟกทอรีเมธอดที่ถูกนิยามในคลาสแม่
ตัวอย่างโค้ด > ภาษาจาวา

ตัวอย่างโปรแกรมคำนวณหาปริมาตรของรูปทรงกระบอกซึ่งมีสูตรดังนี้
ปริมาตร = พื้นที่ฐาน * ความสูง
โดยที่
แฟกทอรีเมธอดทำหน้าที่สร้างรูปวงกลม
ปริมาตรของทรงกระบอกคือผลคูณของความสูงและพื้นที่ฐานจากรูปวงกลมที่ถูกสร้างโดยแฟกทอรีเมธอด
คลาสนามธรรม Container นิยามแฟกทอรีเมธอด createBase() getHeight() และ getVolume() ซึ่งเป็นเทมเพลตเมธอดมีรายละเอียดการคำนวณหาปริมาตร
public abstract class Container {
    
    /**
     * Factory method
     */
    public abstract TwoDShape createBase();
    public abstract double getHeight();
    
    /**
     * Template method
     */
    public double getVolume() {
        return createBase().getArea() * getHeight();
    }
}
คลาสรูปธรรม Cylinder สร้างรูปวงกลม Circle ในแฟกทอรีเมธอด createBase()
public class Cylinder extends Container {
    
    private double radius;
    private double height;

    public Cylinder(double radius, double height) {
        this.radius = radius;
        this.height = height;
    }

    @Override
    public TwoDShape createBase() {
        return new Circle(radius);
    }

    @Override
    public double getHeight() {
        return height;
    }
}
คลาส TwoDShape และ Circle
public interface TwoDShape {
    public double getArea();
}

public class Circle implements TwoDShape {
    
    private double radius;

    public Circle(double radius) {
        this.radius = radius;
    }

    public double getArea() {
        return Math.PI * radius * radius;
    }
}
แหล่งข้อมูลอื่น

Factory Method โดย Vince Huston (อังกฤษ)
Pattern Summaries: Factory Method เก็บถาวร 2007-08-24 ที่ เวย์แบ็กแมชชีน โดย Mark Grand (อังกฤษ)
The Factory Method (Creational) Design Pattern โดย Gopalan Suresh Raj (อังกฤษ)
Factory Method Pattern[ลิงก์เสีย] โดย OOSE Student (ไทย)
เพลงรักผาปืนแตก

| เพลงรักผาปืนแตก |
| --- | --- |
แนว:   โลดโผน  ดราม่า  เพลง  สุขนาฏกรรม  ตะวันตก 
เค้าโครงจาก: นวนิยาย โดย วาเจณ
บทละครโทรทัศน์: แพรพริมา
กำกับโดย: สยาม น่วมเศรษฐี
แสดงนำ:   ศรัณย์ ศิริลักษณ์  รังสิโรจน์ พันธุ์เพ็ง  แซมมี่ เคาวเวลล์  กวินตรา โพธิจักร 
ผู้ประพันธ์ดนตรีแก่นเรื่อง: นิพนธ์ ชัยพันธ์
ดนตรีแก่นเรื่องเปิด: เพลงรักผาปืนแตก – รังสิโรจน์ พันธุ์เพ็ง และศรัณย์ ศิริลักษณ์
ดนตรีแก่นเรื่องปิด: จดหมายจากแนวหน้า – ศรัณย์ ศิริลักษณ์
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 23
การผลิต
ควบคุมงานสร้าง: ธงชัย ประสงค์สันติ มณีรัตน์ ประสงค์สันติ
ความยาวตอน: 130 นาที
บริษัทผู้ผลิต: พอดีคำ
ออกอากาศ
สถานีโทรทัศน์: ช่อง 7 เอชดี
ออกอากาศ: 4 กรกฎาคม 2557 (2557-07-04) – 24 สิงหาคม 2557 (2557-08-24)
เพลงรักผาปืนแตก เป็นละครโทรทัศน์ไทยแนวแอ็คชั่น ดราม่า และเพลงลูกทุ่ง ผลิตในรูปแบบละครแนวตะวันตก ออกอากาศทางช่อง 7 เอชดี ระหว่างวันที่ 4 กรกฎาคม ถึง 24 สิงหาคม พ.ศ. 2557 ทุกวันศุกร์ เสาร์ และอาทิตย์ เวลา 20:20 น. (เวลามาตรฐานไทย) มีจำนวนทั้งสิ้น 23 ตอน
ต่อมาในช่วงกลางปี 2563 ทางช่อง 7 เอชดีได้นำละครเรื่อง เพลงรักผาปืนแตก กลับมารีรันอีกครั้งหนึ่ง ซึ่งในขณะนั้นอยู่ในช่วงการเลือกตั้งซ่อมสมาชิกสภาผู้แทนราษฎรจังหวัดสมุทรปราการ เขต 5 พอดี จึงได้มีผู้ร้องเรียนไปยังคณะกรรมการการเลือกตั้งให้แจ้งไปทางช่อง 7 เอชดีเพื่อให้ระงับการออกอากาศเนื่องจากหนึ่งในนักแสดงคือกรุงศรีวิไล สุทินเผือก ซึ่งรับบท หลวงพ่อสิน เป็นหนึ่งในผู้สมัครรับเลือกตั้ง รวมถึงตรวจสอบช่อง 7 เอชดี และกรุง ศรีวิไล ว่ากระทำผิดกฎหมายประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร ก่อนที่ในเวลาต่อมาทาง กกต. จะตีตกคำร้องดังกล่าว
เนื้อเรื่อง

บ้านผาปืนแตกในช่วงปี 2512–2520 เรื่องราวเริ่มต้นเมื่อ เชน พนัญเชิง (ศรัณย์ ศิริลักษณ์) หนุ่มอารมณ์ร้อนซึ่งไปรับราชการเป็นตำรวจตระเวนชายแดนเดินทางกลับบ้านเกิด ที่บ้านผาปืนแตกและพบว่า เนื้อทอง (อธิชนัน ศรีเสวก) คนรักของเขาต้องแต่งงานกับ ชาติ ตะลุมพุก (ณัฐวัฒน์ เปล่งศิริวัธน์) ศัตรูตัวฉกาจ เขาจึงวางแผนจะพาเนื้อทองหนี แต่สุดท้ายกลับจับตัว วัลภา (แซมมี่ เคาวเวลล์) มาแทน ทำให้เกิดเรื่องราววุ่นวายตามมา
นักแสดง

ศรัณย์ ศิริลักษณ์  รับบท  เชน
แซมมี่ เคาวเวลล์  รับบท  วัลภา
รังสิโรจน์ พันธุ์เพ็ง  รับบท  เพลิง
กวินตรา โพธิจักร  รับบท  เอื้อมเดือน
ณัฐวัฒน์ เปล่งศิริวัธน์  รับบท  ชาติ
อธิชนัน ศรีเสวก  รับบท  เนื้อทอง
สุรวุฑ ไหมกัน  รับบท  กำนันปราบ
พาเมล่า เบาว์เด้น  รับบท  ลำดวน
เฉลิมพร พุ่มพันธ์วงศ์  รับบท  ครูประสิทธิ์
พิพัฒน์พล โกมารทัต  รับบท  ลายเสือ คำลือ
พูลภัทร อัตถปัญญาพล  รับบท  ฟ้าลั่น คำรามศึก
ชาติชาย งามสรรพ์  รับบท  ผู้กองสมาน
อติรุจ สิงหอำพล  รับบท  เชิด
ณพรัตน์ ทองริดสุข  รับบท  ตุ่น
กรุงศรีวิไล สุทินเผือก  รับบท  หลวงพ่อสิน
เจจินตัย อันติมานนท์  รับบท  ยอด ดีเซล
เจเน็ต เขียว  รับบท  น้อย ชะชาช่า
พิเชษฐ ศรีราชา  รับบท  แสน สัปเหร่อ
เหลือเฟือ มกจ๊ก  รับบท  จิก ทรัมเป็ต
สิริลภัส กองตระการ  รับบท  น้ำค้าง ยามราตรี
นักแสดง > รับเชิญ

ศรุต สุวรรณภักดี  รับบท  ทองสุก
กรรณาภรณ์ พวงทอง รับบท  ฟ้างาม
อธิวัฒน์ สนิทวงศ์ ณ อยุธยา รับบท ท่านสมบัติ
โอลิเวอร์ สถิตย์วงศ์วัฒนา รับบท ลูกน้องชาติ
ณรัฐ พัฒนาพงศ์ชัย รับบท คม เขี้ยวพยัคฆ์
อิทธิพล หาโล๊ะ รับบท ก้าน
รอน สมูเรนเบิร์ก รับบท ทอม
คณะกรรมการกฤษฎีกา (ประเทศไทย)

สำหรับความหมายอื่น ดู คณะกรรมการกฤษฎีกา
| --- | --- |


ภาพรวมหน่วยงาน
ก่อตั้ง: 9 ธันวาคม พ.ศ. 2476; 91 ปีก่อน (2476-12-09)
หน่วยงานก่อนหน้า: เคาน์ซิลออฟสเตต (พ.ศ. 2417) รัฐมนตรีสภา (พ.ศ. 2437) กองกรรมการชำระประมวลกฎหมาย (พ.ศ. 2440) กรมร่างกฎหมาย (พ.ศ. 2440)
เขตอำนาจ: ทั่วราชอาณาจักร
สำนักงานใหญ่:  เลขที่ 1 ถนนพระอาทิตย์ แขวงพระบรมมหาราชวัง เขตพระนคร กรุงเทพมหานคร
งบประมาณต่อปี: 285,580,900 บาท (พ.ศ. 2553)
ฝ่ายบริหารหน่วยงาน: ปกรณ์ นิลประพันธ์, เลขาธิการ โกมล จิรชัยสุทธิกุล, รองเลขาธิการ ธนาวัฒน์ สังข์ทอง, รองเลขาธิการ นพดล เภรีฤกษ์, รองเลขาธิการ ณัฐนันทน์ อัศวเลิศศักดิ์, รองเลขาธิการ
ลูกสังกัดหน่วยงาน: สำนักงานคณะกรรมการกฤษฎีกา
เว็บไซต์: KRISDIKA.go.th
เชิงอรรถ
คณะกรรมการกฤษฎีกาแบ่งเป็นคณะต่าง ๆ มีสำนักงานเลขานุการคือ สำนักงานคณะกรรมการกฤษฎีกา โดยมีเลขาธิการเป็นผู้บริหารสำนักงาน
คณะกรรมการกฤษฎีกา (อังกฤษ: Council of State) เป็นคณะกรรมการกฤษฎีกาแห่งประเทศไทย ขึ้นตรงต่อนายกรัฐมนตรี มีหน้าที่ตรวจพิจารณาร่างกฎหมายและยกร่างกฎหมาย กับทั้งให้ความเห็นทางกฎหมายแก่รัฐบาลและหน่วยงานของรัฐ
คณะกรรมการกฤษฎีกามีสำนักงานเลขานุการคือ สำนักงานคณะกรรมการกฤษฎีกา
คณะกรรมการกฤษฎีกาในปัจจุบัน

ตามพระราชบัญญัติคณะกรรมการกฤษฎีกา พ.ศ. 2522 คณะกรรมการกฤษฎีกาประกอบด้วยกรรมการซึ่งจะได้ทรงพระกรุณาโปรดเกล้าฯ แต่งตั้ง มีนายกรัฐมนตรีเป็นประธานคณะกรรมการกฤษฎีกาโดยตำแหน่ง มีอำนาจหน้าที่ดูแลกิจการทั่วไปของคณะกรรมการกฤษฎีกา สำหรับผู้ที่จะได้ทรงพระกรุณาโปรดเกล้าฯ แต่งตั้งเป็นกรรมการกฤษฎีกาต้องเป็นผู้มีความเชี่ยวชาญในทางนิติศาสตร์ รัฐศาสตร์ เศรษฐศาสตร์ สังคมศาสตร์ หรือการบริหารราชการแผ่นดิน และต้องมีคุณสมบัติอย่างหนึ่งอย่างใด ดังต่อไปนี้
รับราชการหรือเคยรับราชการในตำแหน่งไม่ต่ำกว่าอธิบดีหรือเทียบเท่า
รับราชการหรือเคยรับราชการในตำแหน่งไม่ต่ำกว่าผู้พิพากษาศาลฎีกา ตุลาการศาลปกครองสูงสุด หรือตุลาการพระธรรมนูญศาลทหารสูงสุด
เป็นหรือเคยเป็นอาจารย์สอนวิชากฎหมายในสถาบันการศึกษาของรัฐในระดับมหาวิทยาลัยมาแล้วไม่น้อยกว่าห้าปี
เคยเป็นกรรมการกฤษฎีกาตามพระราชบัญญัติว่าด้วยคณะกรรมการกฤษฎีกา พุทธศักราช 2476
มีความรู้และเคยทำงานในการร่างกฎหมายมาแล้วไม่น้อยกว่าสิบปีและมีความชำนาญและความสามารถเป็นประโยชน์แก่งานของกรรมการกฤษฎีกา
ใน พ.ศ. 2558 มีการแต่งตั้งคณะกรรมการกฤษฎีกา จำนวน 140 ราย ส่วนใน พ.ศ. 2565 มีการแต่งตั้งจำนวน 136 ราย
คณะกรรมการกฤษฎีกาในปัจจุบัน > อำนาจหน้าที่คณะกรรมการกฤษฎีกา

คณะกรรมการกฤษฎีกามีอำนาจหน้าที่ตามที่บัญญัติไว้ในพระราชบัญญัติคณะกรรมการกฤษฎีกา พ.ศ. 2522 ดังต่อไปนี้
จัดทำร่างกฎหมาย กฎ ระเบียบ ข้อบังคับ หรือประกาศ ตามคำสั่งของนายกรัฐมนตรีหรือมติของคณะรัฐมนตรี
รับปรึกษาให้ความเห็นทางกฎหมายแก่หน่วยงานของรัฐ หรือตามคำสั่งของนายกรัฐมนตรี หรือมติของคณะรัฐมนตรี
เสนอความเห็นและข้อสังเกตต่อคณะรัฐมนตรีเกี่ยวกับการให้มีกฎหมาย หรือแก้ไขปรับปรุง หรือยกเลิกกฎหมาย
นอกจากนี้คณะกรรมการกฤษฎีกายังมีอำนาจหน้าที่ตามพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎรและการได้มาซึ่งสมาชิกวุฒิสภา พ.ศ. 2550 กล่าวคือ ทำหน้าที่เป็นคณะกรรมการตรวจสอบความเห็นพร้อมด้วยสำนวนการสืบสวนสอบสวนของคณะกรรมการการเลือกตั้งว่าเป็นไปโดยชอบด้วยกฎหมาย หรือคณะกรรมการการเลือกตั้งกระทำการโดยเที่ยงธรรมหรือไม่
รายชื่อคณะกรรมการกฤษฎีกา

บทความหลัก : รายชื่อคณะกรรมการกฤษฎีกา พ.ศ. 2565
แหล่งข้อมูลอื่น

สำนักงานคณะกรรมการกฤษฎีกา เก็บถาวร 2011-02-03 ที่ เวย์แบ็กแมชชีน
คณะกรรมการพัฒนากฎหมาย สำนักงานคณะกรรมการกฤษฎีกา
มีการแต่งตั้ง คณะกรรมการกฤษฎีกา ชุดใหม่ เก็บถาวร 2012-10-31 ที่ เวย์แบ็กแมชชีน
มนต์รักหนองผักกะแยง

| มนต์รักหนองผักกะแยง |
| --- | --- |
ใบปิดละครโทรทัศน์
สร้างโดย: บริษัท ดู เอ็นเตอร์เทนเมนต์ จำกัด
เขียนโดย: ช. เรเชล
กำกับโดย: พงษ์พัฒน์ วชิรบรรจง
แสดงนำ: ณเดชน์ คูกิมิยะ   เมลดา สุศรี   ภูศิลป์ วารินรักษ์   แดนนี่ ลูเซียโน่   ณัฐพงศ์พล สุดดี   คาลิยา นิฮุต   นับตังค์ นันท์ณกัส   อนุสรา วันทองทักษ์
ดนตรีแก่นเรื่องเปิด: อีสานบ้านเฮา   - ณเดชน์ คูกิมิยะ , เมลดา สุศรี , ภูศิลป์ วารินรักษ์ , อนุสรา วันทองทักษ์ , แดนนี่ ลูเซียโน่ , นับตังค์ นันท์ณภัส
ประเทศแหล่งกำเนิด:  ไทย
ภาษาต้นฉบับ: ภาษาไทย   ภาษาอีสาน
จำนวนตอน: 13 ตอน
การผลิต
ผู้อำนวยการสร้าง: ธัญญา วชิรบรรจง   เอกนรี วชิรบรรจง
สถานที่ถ่ายทำ: สวนล้อมศรีรินทร์ จังหวัดสระบุรี   บ้านหุบเมย จังหวัดสระบุรี   จังหวัดกาญจนบุรี   จังหวัดนครนายก   โรงถ่ายหนองแขม (ฉากที่ทำการผู้ใหญ่บ้าน)   ตาวีฟาร์ม จังหวัดนครราชสีมา
ผู้กำกับภาพ: พงษ์พัฒน์ วชิรบรรจง
ความยาวตอน: 120 นาที
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3
ออกอากาศ: 14 พฤษภาคม พ.ศ. 2564 – 11 มิถุนายน พ.ศ. 2564
มนต์รักหนองผักกะแยง (อังกฤษ: To me, it’s simply you) เป็นละครโทรทัศน์ไทยแนวโรแมนติก คอมเมดี้ ดราม่า ที่ผลิตโดยบริษัท ดู เอ็นเตอร์เทนเมนต์ จำกัดในเครือ บริษัท แอคอาร์ต เจเนอเรชั่น สร้างจากบทประพันธ์ของ ปุ๊ ชุติมณฑน์ ชินมาตร เรเชล ซึ่งได้ทำหน้าที่เขียนบทโทรทัศน์ให้กับละครเรื่องนี้ กำกับการแสดงโดย พงษ์พัฒน์ วชิรบรรจง นำแสดงโดยณเดชน์ คูกิมิยะ และเมลดา สุศรี ออกอากาศระหว่าง 14 พฤษภาคม ถึง 11 มิถุนายน ปี พ.ศ. 2564
โดยได้มีการฟิตติ้งเสื้อผ้านักแสดงเมื่อเดือนสิงหาคม พ.ศ. 2563 และได้เปิดกล้องถ่ายทำเมื่อวันจันทร์ที่ 10 สิงหาคม พ.ศ. 2563 ก่อนหน้านั้นทั้ง ณเดชน์ และ โบว์ เมลดา ได้ไปเวิร์คช็อปเรียนรู้วิถีเศรษฐกิจพอเพียง ที่ สวนล้อมศรีรินทร์ จังหวัดสระบุรี ก่อนเริ่มการถ่ายทำเมื่อวันศุกร์ที่ 17 กรกฎาคม พ.ศ. 2563
ละครได้รับรางวัลละครยอดเยี่ยมสำหรับประเทศผู้ผลิต (Best Asian Drama Made for a Local Asian Market) จากคอนเทนต์เอเชียอะวอดส์ 2021 (Content Asia Awards 2021)
นักแสดง

| ละครโทรทัศน์> ตัวละคร | พ> ศ. 2564.นักแสดงนำโดย |
| --- | --- |
นักแสดงหลัก
ธรากร พันธุ์วิเศษ (เขียว): ณเดชน์ คูกิมิยะ
ชมพู่ แสนบุญมี: เมลดา สุศรี
ยอดชาย โคตรสี (ยอด): ภูศิลป์ วารินรักษ์
ครูริช สมิท: แดนนี่ ลูเซียโน่
ศราวุธ แซ่โอ๊ว (มอส): ณัชพงศ์พล สุดดี
อลิส เทเลอร์: คาลิยา นิฮุต
ครูน้ำฝน โพนภาคภูมิ: นับตังค์ นันท์ณกัส
ส้มแป้น นาบัว (ส้ม): อนุสรา วันทองทักษ์
นักแสดงสมทบ
ยายเพียร นามดี: น้อย โพธิ์งาม
ผู้ใหญ่พิลา นามดี: ยิ่งยง ยอดบัวงาม
มานิต พันธุ์วิเศษ: หยอง ลูกหยี
พิไล นามดี / พิไล พันธุ์วิเศษ: สรวงสุดา ลาวัณย์ประเสริฐ
สมศักดิ์ แสนบุญมี: สมจิตร จงจอหอ
พิกุล แสนบุญมี: ชไมพร สิทธิวรนันท์
อ้ายรุ่ง: เตชินท์ ปิ่นชาตรี
กระเจี๊ยบ นาโล่ง (เจี๊ยบ): กมลรัศมิ์ อารีสนั่น
เจ๊ลั้ง: อุ่นเรือน ราโชติ
ชมพู่ (วัยเด็ก): ด.ญ.คีตภัทร ป้องเรือ
งามตา นาบัว (มายด์): ด.ญ.รุ่งฤดี ข้อยุ่น
งามใจ นาบัว (มิ้นท์): ด.ญ.รุ่งชาตรี ข้อยุ่น
ชาตรี ดวงดี (ตะขบ): ด.ช.พีรสันต์ บุญท้าว
เขียว (วัยรุ่น): ด.ช.ณัทวัตร ศรีระกิจ
เขียว (วัยเด็ก): ด.ช.ศิวกร อุตะทอง
ยอด (วัยเด็ก): ด.ช.ราชันท์ หมัดสี
ส้มแป้น (วัยเด็ก): ด.ญ.กัญดาพร มูลทองเลิศ
น้ำฝน (วัยเด็ก): ด.ญ.ปารยา แปชน
โต๋: ด.ช.ภคิน กุลจิตติมาโนชย์
กระต่าย: ด.ญ.ชนันทิชา ชัยภา
ป๋องแป๋ง (ป๋อง): ด.ช.ติณณภพ พิมเขต
ขอขวด (ขวด): ด.ช.ธนกร ผลบุญ
นักแสดงรับเชิญ
ปลัดสมคิด: ธนากร โปษยานนท์
นิตยา พันธุ์วิเศษ: สุวภัทร สรนันท์
เบญจพร: เบญจพร ปัญญายิ่ง
พี่หลี่เจิน: ณัชชานิษฐ์ จิรรุ่งโรจน์
เจ๊บี: ภิรมย์ เรืองกิจการ
พี่แหม่ม (พิธีกรรายการโต๊ะข่าวบันเทิง): เพชรี พรหมช่วย
เพลงประกอบละคร

| 0 | 1 | 2 | 3 |
| --- | --- | --- | --- |

เพลงประกอบละคร
| เพลง | คำร้อง | ทำนอง | ขับร้อง |
| อีสานบ้านเฮา | พงษ์ศักดิ์ จันทรุกขา | พงษ์ศักดิ์ จันทรุกขา | ณเดชน์ คูกิมิยะ   เมลดา สุศรี   เต๋า ภูศิลป์   อนุสรา วันทองทักษ์   แดนนี่ ลูเชียโน่   นับตังค์ นันท์ณกัส |
| ชวนน้องเฮ็ดนา (เวอร์ชัน เกี่ยว) | บอย เขมราฐ | บอย เขมราฐ | ณเดชน์ คูกิมิยะ |
| ชวนน้องเฮ็ดนา (เวอร์ชัน หยอด) | บอย เขมราฐ | บอย เขมราฐ | เมลดา สุศรี   เต๋า ภูศิลป์   อนุสรา วันทองทักษ์   แดนนี่ ลูเชียโน่   นับตังค์ นันท์ณกัส |
| บักแตงกวา | แม็กกี้ ฤทธิศร | ตี๋ นิติพล | ณเดชน์ คูกิมิยะ   เต๋า ภูศิลป์ |
| ขอใช้คำว่าแฟน | กฤชยศ เลิศประไพ | - | ณเดชน์ คูกิมิยะ   เมลดา สุศรี |
| มาเด้อขวัญเอ้ย | จอห์น ขวัญชัย | จอห์น ขวัญชัย | ณเดชน์ คูกิมิยะ |
| คนนอกหัวใจ | จอห์น ขวัญชัย | จอห์น ขวัญชัย | เมลดา สุศรี |
| ยามไซ | อ.บอย ลีลาวดี | อ.บอย ลีลาวดี | น้องแพร สกลนคร |
| มีเบิด | ณเดชน์ คูกิมิยะ | ณเดชน์ คูกิมิยะ | ณเดชน์ คูกิมิยะ   เมลดา สุศรี   เต๋า ภูศิลป์   อนุสรา วันทองทักษ์   แดนนี่ ลูเชียโน่   นับตังค์ นันท์ณกัส |
เพลงศิลปินร่วมด้วย
| เพลง | คำร้อง | ทำนอง | ศิลปิน |
| สาวหวึ่ง | สวาท ศรีอุดร | สวาท ศรีอุดร | สมัย อ่อนวงศ์ |
| ขอแค่ได้ฮัก | บิ๊กไบค์ สายลำ   นับตังค์ นันท์ณกัส | นับตังค์ นันท์ณกัส | นับตังค์ นันท์ณกัส |
รางวัล

คมชัดลึก อวอร์ด ครั้งที่ 18 สาขา บทละครโทรทัศน์ยอดเยี่ยม - ปุ๊ ชุติมณฑน์ ชินมาตร เรเชล (ช. เรเชล)
คมชัดลึก อวอร์ด ครั้งที่ 18 สาขา ละครโทรทัศน์/ภาพยนตร์ สืบทอด สร้างสรรค์ ศิลปวัฒนธรรมร่วมสมัย
คอนเทนต์เอเชียอะวอดส์ 2021 (Content Asia Awards 2021) สาขาละครได้รับรางวัลละครยอดเยี่ยมสำหรับประเทศผู้ผลิต (Best Asian Drama Made for a Local Asian Market)
โทรทัศน์ทองคำ ครั้งที่ 36 สาขา นักแสดงนำหญิงดีเด่น - โบว์ เมลดา สุศรี
ก้องเกียรติ โขมศิริ

| ก้องเกียรติ โขมศิริ |
| --- | --- |
เกิด: 2 มิถุนายน พ.ศ. 2518 (49 ปี) อำเภอพนัสนิคม จังหวัดชลบุรี
คู่สมรส: อลิศรา อัศวโกวิทวงศ์
อาชีพ: ผู้กำกับ, นักเขียนบท, นักแสดง
สุพรรณหงส์: รางวัลผู้กำกับภาพยนตร์ยอดเยี่ยม - เฉือน (2552)
ฐานข้อมูล
IMDb
ThaiFilmDb
ก้องเกียรติ โขมศิริ (ชื่อเล่น: โขม) เกิดเมื่อวันที่ 2 มิถุนายน พ.ศ. 2518 เป็นผู้กำกับภาพยนตร์ นักเขียนบทภาพยนตร์ และในบางครั้งยังเป็นนักแสดง สำเร็จการศึกษาจากคณะนิเทศศาสตร์ มหาวิทยาลัยกรุงเทพ ทำงานเบื้องหลังวงการภาพยนตร์ โดยเป็นคนเขียนบทภาพยนตร์เรื่องต่าง ๆ เช่น บางระจัน, ขุนแผน, 7 ประจัญบาน ภาค 1 และ 2, ขุนศึก, คนเล่นของ ยังร่วมกำกับและเขียนบท องค์บาก อีกด้วย จนสร้างชื่อกับการเป็นทีมกำกับและเขียนบทใน ลองของ
ได้รับรางวัลภาพยนตร์แห่งชาติ สุพรรณหงส์ ครั้งที่ 19 สาขาผู้กำกับภาพยนตร์ยอดเยี่ยม จากภาพยนตร์เรื่อง เฉือน
ผลงาน > ผลงานกำกับ > ภาพยนตร์

ลองของ (2548)
ไชยา (2550)
ลองของ 2 (2551)
เฉือน (2552)
หลุดสี่หลุด (2554) ตอน “ร้านของขวัญเพื่อคนที่คุณเกลียด”
อันธพาล (2555)
กาฝาก (ภาพยนตร์สั้น) (2555)
Take Me Home : สุขสันต์วันกลับบ้าน​ (2559)
ขุนพันธ์ (2559)
ขุนพันธ์ 2 (2561)
ขุนแผนฟ้าฟื้น (2562)
ขุนพันธ์ 3 (2566)
ช.พ.๑ สมรภูมิคืนชีพ (2567)
ผลงาน > ผลงานกำกับ > ละคร

ตะวันตัดบูรพา ช่องวัน (2558)
ชีวิตเพื่อฆ่า หัวใจเพื่อเธอ ช่องวัน 31 (2560)
ชายไม่จริงหญิงแท้ ช่องวัน 31 (2560)
ลองของซีรีส์ ช่อง 3 เอชดี (2563)
Let's Fight Ghost คู่ไฟท์ไฝว้ผี ทรูเอเชียนซีรีส์ เอชดี (2564)
Bangkok Breaking มหานครเมืองลวง เน็ตฟลิกซ์ (2564)
คินน์พอร์ช ช่องวัน 31 (2565)
ผลงาน > ผลงานกำกับ > มิวสิควิดีโอ

เพลง กินข้าวยัง? ขับร้องโดย สุกฤษฎิ์ วิเศษแก้ว (2558)
ผลงาน > ผลงานเขียนบท > ภาพยนตร์

ชุมเสือ แดนสิงห์ ตอน กระตุกติ่งเจ้าพ่อ (2543)
บางระจัน (2543)
7 ประจัญบาน ภาค 1 (2544)
ขุนแผน (2545)
องค์บาก (2546)
ขุนศึก (2546)
คนเล่นของ (2547)
7 ประจันบาน 2 (2548)
ลองของ (2548)
รักจัง (2549)
เปนชู้กับผี (2549)
ไชยา (2550)
รักสยาม เท่าฟ้า (2551)
ลองของ 2 (2551)
โปรแกรมหน้า วิญญาณอาฆาต (2551)
อันธพาล (2555)
กาฝาก (2555)
ขุนพันธ์ (2559)
ขุนพันธ์ 2 (2561)
ขุนพันธ์ 3 (2566)
นาคี 2 (2560)
ผลงาน > ผลงานเขียนบท > ละคร

ตะวันตัดบูรพา (2558) ช่องวัน
ลูกผู้ชายเลือดเดือด (2559) ช่อง 3 เอสดี
A Love To Kill รักซ่อนแค้น (2560) ช่องวัน 31
เสียดาย (2560) ไลน์ทีวี
คินน์พอร์ช (2565) ช่องวัน 31
ผลงาน > ผลงานการแสดง > ภาพยนตร์

อรหันต์ซัมเมอร์ (2551) ...ลอย
ตุ๊กแกรักแป้งมาก (2557) ...เข่ง
บันทึกกรรม ตอน คุณพ่อสามล้อ (2554) ...พ่อ
The Pool นรก 6 เมตร (2561) ... เพื่อนของเดย์ (รับเชิญ)
มนต์รักนักพากษ์ (2566) ทางช่อง Netflix
4 King ภาค2 (2566)
ผลงาน > ผลงานการแสดง > ซิทคอม

เป็นต่อ รับบทเป็น คุณประกิต (ตอน ศัตรูที่รัก)
บางรักซอย 9 รับบทเป็น เสี่ยอูฐ
บ้านนี้มีรัก รับบทเป็น นักมวยคู่แข่งของลิงก์
ผลงาน > ผลงานการแสดง > ละคร

ตะวันตัดบูรพา รับบทเป็น เอเยนต์รายย่อย (รับเชิญ)
แค่เพื่อนครับเพื่อน Bad Buddy Series รับบท ลุงต๋ง
รางวัล

รางวัลภาพยนตร์แห่งชาติ สุพรรณหงส์ ครั้งที่ 19 สาขาผู้กำกับภาพยนตร์ยอดเยี่ยม จากภาพยนตร์เรื่อง เฉือน
สยามดาราสตาร์อวอร์ด 2010 สาขาผู้กำกับภาพยนตร์ยอดเยี่ยม จากภาพยนตร์เรื่อง เฉือน
แหล่งข้อมูลอื่น

ก้องเกียรติ โขมศิริ ที่อินเทอร์เน็ตมูวีเดตาเบส
ชีวประวัติ ก้องเกียรติ โขมศิริ ที่ ฐานข้อมูลภาพยนตร์ไทย
| ด ค กรางวัลชมรมวิจารณ์บันเทิง สาขานักแสดงสมทบชายยอดเยี่ยม |
| --- | --- |
2533–2540:  พงษ์พัฒน์ วชิรบรรจง (2533)  คมสัน พงษ์สุธรรม (2534)  วัชระ ปานเอี่ยม (2535)  ฉัตรชัย เปล่งพานิช (2536)  อรุณ ภาวิไล (2537)  อภิชาติ ชูสกุล (2540) 
2541–2551:  ศุภกรณ์ กิจสุวรรณ (2541)  แบล็ค ผมทอง (2542)  สมบัติ เมทะนี (2543)  โกวิท วัฒนกุล (2544)  ไพบูลย์เกียรติ เขียวแก้ว (2545)  เฉลิมพล ทิฆัมพรธีรวงศ์ (2546)  พงษ์พัฒน์ วชิรบรรจง (2547)  จรัล เพ็ชรเจริญ (2548)  เจริญพร อ่อนละม้าย (2549)  สนธยา ชิตมณี (2550)  สรพงศ์ ชาตรี (2551) 
2551–2562:  พิษณุ นิ่มสกุล (2552)  สอาด เปี่ยมพงษ์สานต์ (2553)  สมบูรณ์สุข นิยมศิริ (2554)  ปรมะ อิ่มอโนทัย (2555)  ณัฐสิทธิ์ โกฏิมนัสวนิชย์ (2556)  ก้องเกียรติ โขมศิริ (2557)  ถิร ชุติกุล (2558)  ณัฐสิทธิ์ โกฏิมนัสวนิชย์ (2559)  ธเนศ วรากุลนุเคราะห์ (2560)  อนุชิต สพันธุ์พงษ์ (2561)  ภวัต จิตต์สว่างดี (2562) 
2563–2573:  ภีมพล พาณิชย์ธำรง (2563)  ณัฏฐ์ กิจจริต (2564) 
| ด ค กรางวัลภาพยนตร์แห่งชาติ สุพรรณหงส์ สาขาผู้กำกับภาพยนตร์ยอดเยี่ยม |
| --- | --- |
2534–2550:  หม่อมเจ้าชาตรีเฉลิม ยุคล (2534)  บัณฑิต ฤทธิ์ถกล (2535)  ชูชัย องอาจชัย (2536)  บัณฑิต ฤทธิ์ถกล (2537)  ราเชนทร์ ลิ้มตระกูล (2538)  หม่อมเจ้าชาตรีเฉลิม ยุคล (2539)  นนทรีย์ นิมิบุตร (2540)  ภิญโญ รู้ธรรม (2541)  นนทรีย์ นิมิบุตร (2542)  กิตติกร เลียวศิริกุล (2544)  จิระ มะลิกุล (2545)  คมกฤษ ตรีวิมล, ทรงยศ สุขมากอนันต์, นิธิวัฒน์ ธราธร, วิชชา โกจิ๋ว, วิทยา ทองอยู่ยง และ อดิสรณ์ ตรีสิริเกษม (2546)  อิทธิสุนทร วิชัยลักษณ์ (2547)  จิระ มะลิกุล (2548)  เฉลิม วงค์พิมพ์ (2549)  ชูเกียรติ ศักดิ์วีระกุล (2550) 
2551–2575:  อาทิตย์ อัสสรัตน์ (2551)  ก้องเกียรติ โขมศิริ (2552)  อุรุพงศ์ รักษาสัตย์ (2553)  เป็นเอก รัตนเรือง (2554)  ชูเกียรติ ศักดิ์วีระกุล (2555)  คงเดช จาตุรันต์รัศมี (2556)  ลี ชาตะเมธีกุล (2557)  นวพล ธำรงรัตนฤทธิ์ (2558)  อโนชา สุวิชากรพงศ์ (2559)  นัฐวุฒิ พูนพิริยะ (2560)  อนุชา บุญยวรรธนะ (2561)  (2562) โควิด-19  คงเดช จาตุรันต์รัศมี (2563)  บรรจง ปิสัญธนะกูล (2564)  หม่อมหลวงพันธุ์เทวนพ เทวกุล (2565)  ธิติ ศรีนวล (2566)
เกียรติชัย ชัยเชาวรัตน์

| เกียรติชัย ชัยเชาวรัตน์ม> ป.ช., ม.ว.ม. |
| --- | --- |

รัฐมนตรีช่วยว่าการกระทรวงอุตสาหกรรม
ดำรงตำแหน่ง 29 กันยายน พ.ศ. 2535 – 11 ธันวาคม พ.ศ. 2537
นายกรัฐมนตรี: ชวน หลีกภัย
รัฐมนตรีช่วยว่าการกระทรวงมหาดไทย
ดำรงตำแหน่ง 18 กรกฎาคม พ.ศ. 2538 – 24 พฤศจิกายน พ.ศ. 2539
นายกรัฐมนตรี: บรรหาร ศิลปอาชา
ดำรงตำแหน่ง 29 พฤศจิกายน พ.ศ. 2539 – 15 สิงหาคม พ.ศ. 2540
นายกรัฐมนตรี: ชวลิต ยงใจยุทธ
รัฐมนตรีประจำสำนักนายกรัฐมนตรี
ดำรงตำแหน่ง 15 สิงหาคม – 24 ตุลาคม พ.ศ. 2540
นายกรัฐมนตรี: ชวลิต ยงใจยุทธ
 
ข้อมูลส่วนบุคคล
เกิด: 11 ธันวาคม พ.ศ. 2481 (86 ปี) จังหวัดอุดรธานี ประเทศสยาม
พรรคการเมือง: พลเมืองไทย (2561–ปัจจุบัน)
คู่สมรส: ลักษณา ชัยเชาวรัตน์

นายกองเอก เกียรติชัย ชัยเชาวรัตน์ (เกิด 11 ธันวาคม พ.ศ. 2481) อดีตรัฐมนตรี และอดีตสมาชิกสภาผู้แทนราษฎรจังหวัดอุดรธานี 6 สมัย
ประวัติ

เกียรติชัย ชัยเชาวรัตน์ เกิดเมื่อวันที่ 11 ธันวาคม พ.ศ. 2481 เป็นบุตรของนายเตี่ยเซ้ง กับนางหงษ์ ชัยเชาวรัตน์ สำเร็จการศึกษาปริญญาตรี สาขาบริหารธุรกิจ จาก Pacific Southern University
งานการเมือง

เกียรติชัย ลงรับสมัครเลือกตั้งสมาชิกสภาผู้แทนราษฎรจังหวัดอุดรธานี และได้รับเลือกตั้งเป็นครั้งแรก ใน พ.ศ. 2526 ได้รับเลือกเรื่อยมา จนถึง พ.ศ. 2539 เขาได้รับแต่งตั้งเป็นรัฐมนตรีช่วยว่าการกระทรวงอุตสาหกรรม ในรัฐบาลนายชวน หลีกภัย เป็นรัฐมนตรีช่วยว่าการกระทรวงมหาดไทย ในรัฐบาลนายบรรหาร ศิลปอาชา เป็นรัฐมนตรีช่วยว่าการกระทรวงมหาดไทย และรัฐมนตรีประจำสำนักนายกรัฐมนตรี ในรัฐบาลพลเอกชวลิต ยงใจยุทธ
ในปี พ.ศ. 2561 เขาได้ร่วมกับนักการเมืองหลายคนในการสนับสนุนการจัดตั้งพรรคการเมืองใช้ชื่อพรรคพลังพลเมืองไทย ต่อมาเปลี่ยนชื่อเป็นพรรคพลเมืองไทย
งานการเมือง > สมาชิกสภาผู้แทนราษฎร

เกียรติชัย ชัยเชาวรัตน์ ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดอุดรธานี สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดอุดรธานี สังกัดพรรครวมไทย
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดอุดรธานี สังกัดพรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดอุดรธานี สังกัดพรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดอุดรธานี สังกัดพรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดอุดรธานี สังกัดพรรคความหวังใหม่
เครื่องราชอิสริยาภรณ์

พ.ศ. 2538 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2537 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)